A Közszolgálati Törvényszék (harmadik tanács) 2012. június 20-i ítélete – Cristina kontra Bizottság
(F-66/11. sz. ügy)1
(Közszolgálat – Nyílt versenyvizsga – A versenyvizsga-bizottság az értékelő vizsgákon való részvételt megtagadó határozata – Jogorvoslati eszközök – A közigazgatási panaszra vonatkozó határozat bevárása nélkül indított kereset – Elfogadhatóság – A versenyvizsgára bocsátás sajátos feltételei – Előírt szakmai tapasztalat)
Az eljárás nyelve: francia
Felek
Felperes: Alma Yael Cristina (Brüsszel, Belgium) (képviselők: S. Rodrigues, A. Blot és C. Bernanrd-Glanz ügyvédek)
Alperes: Európai Bizottság (képviselők: B. Eggers és P. Pecho, később B. Eggers meghatalmazottak)
Az ügy tárgya
Az „EPSO/AST/111/10 (AST 1)” versenyvizsga-bizottság elnöke azon határozatának megsemmisítése, amelyben a felperest nem bocsátotta értékelő vizsgákra.
Az ítélet rendelkező része
A Közszolgálati Törvényszék a keresetet elutasítja.
A. Y. Cristina maga viseli a saját költségeit, valamint köteles viselni az Európai Bizottságnál felmerült költségeket.
____________
1 HL C 282., 2011.9.24., 51. o.